Rozsudok Okresného súdu Prešov sp. zn. 29P/7/2026 z 24. 2. 2026
Rozsudok Okresného súdu Prešov z 24. februára 2026, sp. zn. 29P/7/2026, ECLI:SK:OSPO:2026:8126200345.2
Súd: Okresný súd Prešov
Spisová značka: 29P/7/2026
ECLI: ECLI:SK:OSPO:2026:8126200345.2
Dátum vydania: 24. 2. 2026
Forma: Rozsudok
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prešov 29P/7/2026 8126200345 24. 02. 2026 JUDr. Katarína Vorobelová ECLI:SK:OSPO:2026:8126200345.2
ROZSUDOK V MENE SLOVENSKEJ REPUBLIKY Okresný súd Prešov sudkyňou JUDr. Katarínou Vorobelovou v právnej veci starostlivosti súdu o mal. A. B., nar. XX.XX.XXXX, zastúpená opatrovníkom Úradom práce, sociálnych vecí a rodiny Prešov, pochádzajúca z matky: C. C. B., nar. XX.XX.XXXX, bytom C. D. XX, E., právne zastúpená ADVOKÁTSKOU KANCELÁRIOU VAĽO & PARTNERS s.r.o., so sídlom Konštantínova 3, Prešov a otca: C. C. B., nar. XX.XX.XXXX, bytom F. XXXX/X, E., právne zastúpený JUDr. Zdeňkou Vokálovou, advokátkou so sídlom Hlavná 17, Prešov, v konaní o úpravu práv a povinností takto rozhodol: I. S c h v a ľ u j e rodičovskú dohodu v tomto znení: „ Počas vianočných sviatkov, veľkonočných sviatkov a letných prázdnin sa striedavá osobná starostlivosť obidvoch rodičov o maloletú A. B., nar. XX.XX.XXXX bude vykonávať následovne: Počas vianočných sviatkov: -matka sa z a v ä z u j e zabezpečovať osobnú starostlivosť o maloleté dieťa každý párny kalendárny rok od 23.12. od 18.00 hod. do 29.12. do 18.00 hod. a každý nepárny kalendárny rok od 29.12. od 18.00 hod. do 06.01. nasledujúceho roka do 18.00 hod., - otec sa z a v ä z u j e zabezpečovať osobnú starostlivosť o maloleté dieťa každý nepárny kalendárny rok od 23.12. od 18.00 hod. do 29.12. do 18.00 hod a každý párny kalendárny rok od 29.12. od 18.00 hod. do 06.01. nasledujúceho roka do 18.00 hod., Počas veľkonočných sviatkov: - matka sa z a v ä z u j e zabezpečovať osobnú starostlivosť o maloleté dieťa každý nepárny kalendárny rok od stredy pred Zeleným štvrtkom od 18.00 hod. do Bielej soboty do 18.00 hod. a každý nepárny kalendárny rok od Bielej soboty od 18.00 hod. do nasledujúceho utorka do 18.00 hod., - otec sa z a v ä z u j e zabezpečovať osobnú starostlivosť o maloleté dieťa každý párny kalendárny rok od stredy pred Zeleným štvrtkom od 18.00 hod. do Bielej soboty do 18.00 hod. a každý nepárny kalendárny rok od Bielej soboty od 18.00 hod. do nasledujúceho utorka do 18.00 hod., Počas jarných prázdnin: - matka sa z a v ä z u j e zabezpečovať osobnú starostlivosť o maloleté dieťa každý párny kalendárny rok od stredy od 18.00 hod. do najbližšej nedele do 18.00 hod. a každý nepárny kalendárny rok od nedele, ktorá predchádza začiatku jarných prázdnin od 18.00 hod. do najbližšej stredy do 18.00 hod., - otec sa z a v ä z u j e zabezpečovať osobnú starostlivosť o maloleté dieťa každý nepárny kalendárny rok od stredy od 18.00 hod. do najbližšej nedele do 18.00hod. a každý párny kalendárny rok, ktorá predchádza začiatku jarných prázdnin od 18.00 hod. do najbližšej stredy do 18.00 hod.,
Počas letných prázdnin: - matka sa z a v ä z u j e zabezpečovať osobnú starostlivosť o maloleté dieťa každý nepárny kalendárny rok od 01.07. od 19.00 hod. do 16.07. do 19.00 hod. a od 01.08. od 19.00 hod. do 16.08. do 19.00 hod. a každý párny kalendárny rok od 16.07. od 19.00 hod. do 01.08. do 19.00 hod. a od 16.08. od 19.00 hod. do 31.08. do 19.00 hod., - otec sa z a v ä z u j e zabezpečovať osobnú starostlivosť o maloleté dieťa každý párny kalendárny rok od 01.07. od 19.00 hod. do 16.07. do 19.00 hod. a od 01.08. od 19.00 hod. do 16.08. do 19.00 hod. a každý nepárny kalendárny rok od 16.07. od 19.00 hod. do 01.08. do 19.00 hod. a od 16.08. od 19.00 hod. do 31.08. hod. do 19.00 hod.“ II. V ostatnom dohoda o zverení maloletej do striedavej osobnej starostlivosti tak, ako bola schválená rozsudkom tunajšieho súdu č.k. 27P/6/2024 – 42 zo dňa 18.04.2024 o s t á v a zachovaná. III. Žiaden z účastníkov n e m á právo na náhradu trov konania. odôvodnenie: 1. Podľa § 221 Civilného sporového poriadku (ďalej len CSP), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 2. Na pojednávaní dňa 24.02.2026 sa účastníci konania účinne vzdali práva podať odvolanie proti tomuto rozsudku, čo potvrdili svojimi podpismi, a preto jeho písomné vyhotovenie neobsahuje odôvodnenie. Poučenie: Proti tomuto rozsudku odvolanie nie je prípustné, lebo sa všetky osoby oprávnené podať odvolanie tohto práva po vyhlásení a odôvodnení rozsudku výslovne vzdali (§ 368 CSP). Ak vo veciach starostlivosti súdu o maloletých súd rozsudkom schválil dohodu rodičov, nie sú rodičia oprávnení podať voči výroku, ktorým bola dohoda schválená, odvolanie (§ 122 CMP). Nakoľko sa účastníci konania vzdali po vyhlásení rozhodnutia, jeho odôvodnení a poučení o opravnom prostriedku práva odvolania, nadobudne tento rozsudok právoplatnosť dňom jeho doručenia poslednému z nich. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok). Ak povinný dobrovoľne nesplní, čo mu ukladá vykonateľný exekučný titul, môže oprávnený podať návrh na nariadenie výkonu rozhodnutia (§ 376 ods. 1 CMP). Na výkon rozhodnutia vo veciach maloletých je miestne príslušný súd, v ktorého obvode má maloletý bydlisko určené dohodou rodičov alebo iným zákonným spôsobom (§ 371 ods. 1 CMP). Rozsudky o výživnom sú vykonateľné doručením (§ 44 CMP).

Zdroj: KAUZIS.SK – https://www.kauzis.sk/judikatura/r/ECLI:SK:OSPO:2026:8126200345.2 (dáta aktuálne k 8. 11. 2026). Záväzné je znenie zverejnené súdom.




